রিভা সোলাঙ্কি তাঁর ভাগ্য বদলে দেবে বলে মনে করছেন ভারতের অলরাউন্ডার রবীন্দ্র জাদেজা। শুক্রবার মেকানিক্যাল ইঞ্জিনিয়ার রিভার সঙ্গে বাগদান পর্ব সম্পন্ন হয়েছে ভারতের অলরাউন্ডারের। বাগদান পর্বের শেষে জাদেজা বলছেন, ‘ক্রিকেটে ভাগ্য একটা বড় ভূমিকা পালন করে। রিভার সঙ্গে আমার বাগদান সম্পন্ন হয়েছে। আশা করব, ক্রিকেট মাঠে এবং ব্যক্তিগত জীবনে আমি ভাল করব।’’ 
অর্থাৎ রিভার উপস্থিতি জাদেজার জন্য সৌভাগ্য বয়ে আনবে। তাঁর জীবনকে রঙিন করে তুলবে। সামনেই টি টোয়েন্টি বিশ্বকাপ। ভারতের হয়ে গলা ফাটাচ্ছেন প্রাক্তনরা। ঘরের মাঠের সুবিধা নিয়ে বিশ্বকাপ ট্রফিটা তুলতেই পারে ভারত। সেক্ষেত্রে জাদেজা বলতেই পারবেন, লেডি লাক বদলে দিয়েছে তাঁর ভাগ্য।